google/wiki40b huggingface dataset:
Rob Caggiano

Začiatky (1996–2000)

Caggianova prvá profesionálna skupina bola skupina Boiler Room, ktorá vznikla v roku 1996. Skupina získala pozornosť vydavateľstva Roadrunner Records po uvoľnení miesta pre skupinu Orgy v roku 1999. Po niekoľkých oneskoreniach sa skupina dostala do popredia štúdia 
Tommy Boy Records, aby vydali svoj debutový album Can't Breathe. Čoskoro po vydaní sa skupina rozpadla v lete roku 2000.

Skupina Anthrax a ďalšie hudobné skupiny (2001–2013)

Spočiatku hral od roku 2001 do roku 2005 so skupinou Anthrax, z ktorej odišiel, keď sa ich zostava zjednotila na albume Among the Living, a potom sa vrátil v roku 2007 po skončení tohto znovuzjednotenia. Podieľal sa na albumoch We Come For You All a Worship Music, rovnako ako  na kompilácii (live-štúdiové nahrávanie starších materiálov)  The Greater of Two Evils  a na živom albume Music of Mass Destruction. Rob bol tiež súčasťou turné "Veľkej štvorky" počas roka 2010/2011, kde boli skupiny Anthrax, Slayer, Megadeth a Metallica. Bulharské turné bolo vysielané naživo a vysielané do kín po celom svete a celá šou "veľkej štvorky" (Anthrax, Megadeth, Slayer a Metallica) vyšla na DVD 2. novembra 2010. Rob Caggiano je tiež známy ako producent / mixér pod aliasom Scrap 60 Productions presnejšie na produkciu skupín Cradle of Filth, Anthrax a Jesse Malin spolu s mnohými ďalšími poprednými metalovými / hard rockovými skupinami. Rob bol tiež gitaristom / skladateľom skupiny The Damned Things spolu so Scottom Ianom (Anthrax), Joe Trohmanom a Andym Hurleym (Fall Out Boy) a Keithom Buckleym (Every Time I Die). Debutový album skupiny The Damned Things, ktorý bol tiež produkovaný a nahraný Robom Caggianom, bol vydaný cez vydavateľstvo Island Records 13. decembra 2010.

Skupina Volbeat (2013–súčasnosť)

Dňa 4. januára 2013 bolo oznámené, že odišiel zo skupiny Anthrax, údajne s cieľom zamerať sa na štúdiovú produkčnú prácu na dobu, kým si neuvedomil svoj ďalší krok ako umelec. Povedal o svojom rozhodnutí odísť „Je to pre mňa mimoriadne ťažké a emocionálne rozhodnutie, ale moje srdce sa práve teraz riadi iným smerom. Vždy som bol jedným, kto by sledoval moje srdce vo všetkom, čo robím a aj keď to môže byť jedno z najťažších rozhodnutí, ktoré som kedy urobil, je to pre mňa ten správny moment.“
Dňa 4. februára 2013 bolo oznámené, že sa Caggiano oficiálne pripojil k dánskej skupine Volbeat ako gitarista. Pôvodne prizvaný ako producent pre nový album skupiny Volbeat Outlaw Gentlemen & Shady Ladies, Rob Caggiano bol požiadaný, aby sa pripojil ako člen na plný úväzok dva týždne do nahrávacieho procesu kvôli chémii medzi ním a ostatnými členmi skupiny.
Echemmón

Echemmón (starogr. Ἐχέμμων  – Echemmón) je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Echemmón patril medzi ďalších jeho synov, ktorých mal s inými manželkami, alebo družkami. V piatom speve Homérovej Iliady sa Echemmón na začiatku desiateho roku trójskej vojny stáva obeťou achájskeho hrdinu Dioméda, ktorý v tejto fáze vojny vyniká medzi Achájcami.
V antickom diele Dictys Cretensis (Kréťan Diktis), Echemmón umiera rukou itackého kráľa Odysea.
Henrichemont (obec)

Poloha

Obec má rozlohu 25,27 km². Najvyšší bod je položený 390 m n. m. a najnižší bod 217 m n. m.

Obyvateľstvo

Počet obyvateľov obce je 1 787 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vysokofrekvenčná identifikácia

Vysokofrekvenčná identifikácia alebo RFID (z angl. Radio Frequecy IDentification) je identifikačný prvok na identifikáciu (nielen) tovaru, pracujúci vo vysokofrekvenčnom pásme. Je to „pokračovanie“ systému čiarových kódov. Iniciátorom vývoja bola, podobne ako v prípade čiarových kódov, firma WalMart.

Charakteristika

Každý RFID prvok sa skladá z antény, transreceivera a transpondéra. Anténa slúži na príjem a vysielanie signálu, transreceiver umožnuje komunikáciu s čítačkou a transpondér, najzložitejšia časť RFID, obsahuje samotné funkcie, ktoré má daný prvok plniť.
Čipy sú k dispozícii vo vyhotovení na čítanie alebo čítanie a zápis. Čipy využívajú prevažne nosnú frekvenciu 125 kHz, 134 kHz a 13,56 MHz. V niektorých štátoch sa dajú používať aj ďalšie frekvencie ako 868 MHz (v Európe) a 915 MHz (v Amerike).

Pasívny

Vysielač (snímač) periodicky vysiela pulzy do okolia. Ak sa v blízkosti objaví pasívny RFID čip, využije prijímaný signál na nabitie svojho napájacieho kondenzátora a odošle odpoveď.

Aktívny

Používa sa menej často než pasívny systém RFID. Je totiž zložitejší a drahší, pretože obsahuje navyše aj zdroj napájania a je schopný sám vysielať svoje identifikácie - používa sa preto na aktívnu lokalizáciu.

Identifikácia čipov RFID

RFID čipy obsahujú 96bitové unikátne číslo, takzvané EPC. To sa prideľuje centrálne výrobcom v jednotlivých radoch. EPC dlhé 96 bitov má ponúknuť dostatočný číselný priestor 268 miliónom výrobcov produkujúcim každý 16 miliónov druhov výrobkov (tried) a v každej triede je priestor pre 68 miliárd sériových čísiel. Pretože zatiaľ nie je ani teoretický výhľad na využitie takého množstva čísiel EPC, môžu čipy používať EPC dlhé 64 bitov, čo zníži ich cenu. Na druhej strane je tu aj výhľad pre prechod na 128 bitov pre prípad, že by číselné rady prestali stačiť.

Informácie obsiahnuté v čipe RFID

Na odvodzovanie informácií na základe EPC priamo slúži služba zvaná Object Name Service - ONS. Tá priraďuje ku každému EPC adresu s opisom tovaru vo formáte XML, resp. jeho špeciálnom deriváte PML - Physical Markup Language. V tomto formáte sa môžu uchovávať všetky potrebné údaje tovaru, ako je jeho záruka, trvanlivosť, spôsoby použitia a ďalšie údaje, ktoré môže obchodník ľahko importovať a používať.
Aouste-sur-Sye

Poloha

Obec má rozlohu 17,98 km². Najvyšší bod je položený 841 m n. m. a najnižší bod 186 m n. m.

Obyvateľstvo

Počet obyvateľov obce je 2 311 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Africká ragbyová konfederácia

Dejiny

Africká ragbyová konfederácia bola založená v januári 1986 ôsmimi členmi: Keňa, Madagaskar, Maroko, Pobrežie Slonoviny, Senegal, Seychely, Tanzánia a Tunisko. Po skončení apartheidu v Juhoafrickej republike sa na zhromaždení CAR v roku 1992 rozhodlo o začlenení tejto krajiny, ktorej mužský tím patrí medzi najlepšie družstvá sveta.
V roku 2005 vznikol multi-národný výber Afriky s názvom African Leopards, ktorý vznikol podľa úspešného vzoru Pacific Islanders oceánskych štátov.
Dolina Olczyska

História

Dolina bola vypásaná dobytkom a ovcami. Sú tu tri poľany Królowa Polana, Olczyska Polana a Brylówka. Na Olczyskej Polane sa zachovali staré salaše.
Dňa 11. augusta 1994 v Dolinie Olczyskej havarovala helikoptéra TOPRu, v ktorej zahynuli štyria ľudia.
Les Mayons

Poloha

Obec má rozlohu 28,86 km². Najvyšší bod je položený 742 m n. m. a najnižší bod 79 m n. m.

Obyvateľstvo

Počet obyvateľov obce je 645 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Magenta (Lombardsko)

Magenta je mesto v severnom Taliansku v oblasti Lombardska v provincii Miláno.

Dejiny

V histórii mesta stojí za povšimnutie predovšetkým bitka pri Magente z roku 1859 podľa ktorej bola pomenovaná purpurová farba magenta. Mesto je tiež rodiskom filmového producenta Carla Pontiho a sv. Gianny Berretty Molly.
Akvadukt

Akvadukt je umelý vodný kanál, vybudovaný na to, aby dodával vodu z jedného miesta na iné. Názov pochádza z latinčiny, kde aqua znamená „voda“ a ducere „viesť“. Veľa akvaduktov je postavených nad úrovňou okolitého terénu, takže pripomínajú skôr mosty ako rieky. Dostatočne veľké akvadukty sa preto môžu používať aj ako vodné dopravné cesty pre lode. Akvadukty sa začali používať, alebo stavať, v starovekej Mezopotámii v čase starobabylonskej ríše už 3000 rokov pred naším letopočtom. Boli to mosty, ktoré privážali vodu z prameňa na miesto, kde bol nedostatok vody.
Z hľadiska dejín výtvarného umenia boli rozšíreným prvkom rímskej architektúry. Išlo o mohutné, harmonické stavby, ktoré sa skladali z dvoch radov na seba uložených pilierov spojených oblúkmi. Známym akvaduktom je napr. Pont du Gard blízko francúzskeho mesta Nîmes.
Breviceratops

Klasifikácia

Breviceratops patrí medzi ceratopsy (Ceratopsia), skupinu bylinožravých dinosaurov s papagájovitými zobákmi, ktoré sa vyskytovali v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov.

Potrava

Rovnako ako všetky ostatné rohaté dinosaury, aj Breviceratops bol bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
Pliešovská kotlina

Polohopis

Kotlinu z juhu je ohraničuje Krupinská planina, zo západu Štiavnické vrchy, zo severu Kremnické vrchy a z východu Javorie. Pliešovská kotlina je dlhá 20 km a široká od 2 do 5 km, pričom zaberá rozlohu 107 km². Najvyšším bodom v kotline je vrch Hrádok (539,9 m n. m.), kým najnižší bod leží v doline Neresnice (350 m n. m.). Centrálnou časťou kotliny preteká Neresnica.

Osídlenie

V kotline ležia tieto obce: Pliešovce, Sása, Bzovská Lehôtka, Babiná, Dobrá Niva, Podzámčok, Breziny, Bacúrov, Dubové, Ostrá Lúka a Budča.
Juraj Simon-Simonides

Životopis

Rektor latinskej školy v Banskej Bystrici (1585). Kazateľ nem. evanjelický obce v Banskej Bystrici (1588-1599).
Séria Samsung Galaxy Note

Samsung Galaxy Note je séria smartfónov, ktoré bežia na operačnom systéme Android. Jedna sa o high-end smartfóny a tablety vyvinuté spoločnosťou Samsung Electronics. Séria je známa tým, že obsahuje digitálne pero a softvérové funkcie pre stylus. Tieto zariadenia sú známe aj tým že, majú veľké displeje.
Galaxy Note smartfóny boli považované za prvé komerčne úspešné príklady „phabletu“ – triedy smartfónov s veľkými obrazovkami, ktoré sú určené na spojenie kombinácie tabletu s telefónom. Samsung predal od septembra 2011 do októbra 2013 viac ako 50 miliónov zariadení Galaxy Note.
Spoločnosť Dcér kresťanskej lásky sv. Vincenta de Paul

Spoločnosť Dcér kresťanskej lásky sv. Vincenta de Paul (skratka DKL) alebo vincentky alebo milosrdné sestry je ženský rehoľný rád. Zakladateľmi rádu sú sv. Vincent de Paul a sv. Lujza de Marillac.

Dejiny

Spoločnosť bola založená v roku 1633 v Paríži, vznikla pre pomoc ľuďom trpiacim duchovnou a telesnou biedou. Členkami rádu sa stávali jednoduché vidiecke dievčatá, ktoré vyučovali chudobné deti a siroty, navštevovali opustených starých ľudí. Zakladatelia rádu sv. Vincent de Paul (1581 – 1660) a sv. Lujza de Marillac (1591 – 1660) posielali sestry aj na bojiská k raneným vojakom, ku galejníkom, k väzňom a do nemocníc.

Spoločnosť na Slovensku

Spoločnosť rehoľných sestier má na Slovensku zastúpenie v Nitre. Súčasnou sestrou predstavenou (v rok 2011) je sestra Alžbeta Anna Vološinová.
Wargnies

Poloha

Obec má rozlohu 2,82 km². Najvyšší bod je položený 146 m n. m. a najnižší bod 55 m n. m.

Obyvateľstvo

Počet obyvateľov obce je 92 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Albín Brunovský

Život

Narodil v Zohore, vo vtedajšom Česko-Slovensku na Vianoce, 25. decembra 1935. Od roku 1955 do roku 1961 študoval na Vysokej škole výtvarných umení v Bratislave u profesora Vincenta Hložníka. Potom od roku 1966 vyučoval na rovnakej škole knižnú tvorbu až do roku 1990. Brunovský tvoril hlavne ilustrácie do detských knižiek, ale vytvoril aj poslednú sériu československých bankoviek. V roku 1985 dostal titul národný umelec.
Brunovský experimentoval s množstvom rôznych techník. Tvoril drevorezbou, linorytom, rôznymi technikami upravoval fotografie, a samozrejme maľoval aj na plátno. Medzi jeho inšpirácie patrila poézia a literatúra.
Brunovský je jeden z najvýznamnejších maliarov povojnového výtvarného umenia. Jeho diela majú surrealistické tendencie, a používa sa aj pojem Brunovského škola, čo označuje prepájanie fantazijných a reálnych prvkov a ovládanie klasických grafických techník. Brunovský mal mnoho nasledovateľov a jeho študenti vytvorili aj poslednú sériu slovenských korún.
La Chapelle-Gaudin

Poloha

Obec má rozlohu 17,01 km². Najvyšší bod je položený 166 m n. m. a najnižší bod 101 m n. m.

Obyvateľstvo

Počet obyvateľov obce je 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neuvecelle

Poloha

Obec má rozlohu 4 km². Najvyšší bod je položený 770 m n. m. a najnižší bod 372 m n. m.

Obyvateľstvo

Počet obyvateľov obce je 2 563 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Toskánsky palác

Toskánsky palác, niekedy i Thun-Hohenštejnský palác, je mohutná baroková stavba palácového typu na západnej strane Hradčanského námestia v mestskej časti Praha 1 na Hradčanoch. V súčasnosti túto budovu využíva Ministerstvo zahraničných vecí Českej republiky.

Dejiny

Stavbu paláca začal gróf Thun-Hohenstein v roku 1690 na mieste niekoľkých menších obytných domov, ktoré patrili Lobkovicovcom. Gróf Thun mal v úmysle vystavať tu svoje šľachtické reprezentačné sídlo v blízkosti Pražského hradu. Dokončenia stavby sa však už nedožil. V roku 1718 nedostavanú budovu od Thunov odkúpila Anna Mária Františka, vojvodkyňa toskánska, tá stavbu neskôr dokončila – odtiaľ potom pochádza meno tohto paláca.
Stavbu realizoval architekt G. A. Canevalli podľa projektu francúzskeho architekta Jeana Baptista Matheya. Objekt má štyri uzavreté krídla s obdĺžnikovým dvorom uprostred a dvomi fontánami v stavebných nikách. Bohaté priečelie paláca zdobia dva toskánske erby a ďalej sochárska výzdoba, ktorú tvorí alegória siedmich slobodných umení Jana Brokoffa.
V roku 1998 bola vykonaná celková rekonštrukcia budovy. Pre verejnosť sú príležitostne prístupné iba priestory na prízemí, kde sa občas konajú rôzne spoločenské akcie.
Beaumetz

Poloha

Obec má rozlohu 6,16 km². Najvyšší bod je položený 144 m n. m. a najnižší bod 93 m n. m.

Obyvateľstvo

Počet obyvateľov obce je 211 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meteorológia

Meteorológia (z gréc.: μετέωρον, metéōron, „vysoko v oblakoch“; a λόγος, lógos, „veda“) je veda, ktorá sa zaoberá atmosférou. Študuje jej zloženie, stavbu, vlastnosti, javy a deje v nej prebiehajúce, napríklad počasie. Meteorológia je považovaná za časť fyziky, preto je často chápaná ako „fyzika atmosféry“ a vyučuje sa na matematicko-fyzikálnych fakultách. Na mnohých univerzitách je meteorológia často vyučovaná ako súčasť vied o Zemi, čo zohľadňuje súvislosť atmosféry s ďalšími krajinnými sférami. Meteorológia sa používa v aplikácií v rozličných oblastiach života ako je armáda,  v produkcii energie, v doprave, v poľnohospodárstve a vo výstavbe. S meteorológiou úzko súvisí hydrológia. Meteorológia a hydrológia tvoria medzidisciplinárnu oblasť hydrometeorológie. Vzájomné pôsobenie medzi zemskou atmosférou a oceánom je časť oceánografie.

Meteorologická meracia technika

Anemometer, tlakomer, heliograf, aneroid, meteorologický balón, barograf, vlhkomer, termograf, teplomer, radar, družica, zrážkomer, totalizátor, ombrograf, hypsotermometer.

Meranie vetra

Na meranie rýchlosti vetra sa používa tzv. anemometer.

Meranie tlaku

Na meranie tlaku vzduchu sa používa barometer a barograf - zapisuje tlak vzduchu.

Meranie vlhkosti

Na meranie vlhkosti sa používa vlhkomer

Meranie zrážok

Na meranie zrážok sa používa zrážkomer
Stephen Kern Robinson

Štúdium a zamestnanie

Absolvoval strednú školu Campolindo High School v meste Moraga (v Kalifornii), po jej ukončení v roku 1973 pokračoval v štúdiu na University of California Ukončil ho v roku 1978. Doktorát získal v roku 1991 na Stanford University
V rokoch 1978 až 1994 pracoval v agentúre NASA ako vedecký pracovník. Zostal slobodný.
V roku 1995 sa zapojil do výcviku budúcich kozmonautov v Houstone, o rok neskôr bol členom tamojšej jednotky kozmonautov NASA.
Selma Lagerlöfová

Životopis

Narodila sa v rodine dôstojníka a statkára. Proti vôli rodičov vyštudovala učiteľský ústav a v rokoch 1885 – 1896 pôsobila ako učiteľka v Landskrone, no potom sa stala spisovateľkou na plný úväzok. V roku 1897 sa presťahovala do Falunu. Neskôr žila v Sunne, až v roku 1908 kúpila po otcovom bankrote späť rodný majetok v Mårbacku a usadila sa na ňom.
Jej prvým úspešným románom bol dvojdielny román „Gösta Berling“ (1891), ktorý je dodnes jedným z najromantickejších diel švédskej literatúry. Po ňom nasledovala zbierka „Neviditeľné putá“ (1894) a román „Jeruzalem“ (1901-1902), ktorý pripomína staroislandské ságy. Rozprávvková kniha „Zázračná cesta Nilsa Holgerssona s divými husami po Švédsku“ (1906-1907) je vlastne svojráznym cestopisom po Švédsku, ktorý napísala na objednávku pre potreby švédskych škôl a slúžil ako učebnica švédskej vlastivedy. Napísala niekoľko diel z rodného kraja a založené na vlastných spomienkach („Denník“, „Memoáre dieťaťa“, „Löwensköldov prsteň“).
Veľkého uznania sa jej dostalo v roku 1909, kedy bola ocenená Nobelovou cenou za literatúru (ako dovtedy prvá žena). V roku 1914 sa sama stáva členkou spoločnosti spisovateľov ocenených Nobelovou cenou za literatúru – Švédskej akadémie. Na začiatku 2. svetovej vojny poslala svoju medailu fínskej vláde, aby im pomohla zhromaždiť peniaze na boj proti Sovietskemu zväzu. Fínska vláda sa získala potrebné peniaze iným spôsobom a medailu jej vrátila.
Bola blízkou priateľkou Sophie Elkanovej s ktorou veľa cestovala po Taliansku a blízkom Východe. Výber z ich korešpondencie vyšiel knižne v roku 1992 pod názvom „Du lär mig att bli fri“ (Učíš ma slobode).
Patrí k vrcholným predstaviteľom švédskeho novoromantizmu, jej dielo je preniknuté humanistickou vierou v človeka a vyniká skvelým realistickým rozprávačstvom a bohatou fantáziou, pričom jej knihy vynikajú nadčasovou múdrosťou a morálnym ponaučením. Jej portrét sa dostal v roku 1991 na švédsku 20 korunovú bankovku.
Gutské peklo

Ochrana

Predmetom ochrany je komplex prírode blízkych bukových lesov s javorom a smrekom, s významnými geomorfologickými fenoménmi ako sú stupňovité vodopády a predovšetkým bahenno-blokové prúdy (mury, lahary) s vyvinutými odlučnými oblasťami.
Sanguinet

Poloha

Obec má rozlohu 81,43 km². Najvyšší bod je položený 45 m n. m. a najnižší bod 20 m n. m.

Obyvateľstvo

Počet obyvateľov obce je 3 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Denèvre

Poloha

Obec má rozlohu 5,85 km². Najvyšší bod je položený 247 m n. m. a najnižší bod 199 m n. m.

Obyvateľstvo

Počet obyvateľov obce je 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Resorpčný epitel

Resorbčný epitel je epitel, ktorý sa skladá z buniek prispôsobených vstrebávaniu látok. Plniť túto úlohu mu pomáhajú mikroklky na povrchu buniek, ktoré zväčšujú resorbčnú plochu. Mikroklky nachádzame v epiteli tenkého čreva u stavovcov i bezstavovcov. Stavovce majú ešte navyše povrch tenkého čreva zväčšený aj klkmi, ktoré bezstavovcm chýbajú.
Jasney

Poloha

Obec má rozlohu 13,02 km². Najvyšší bod je položený 321 m n. m. a najnižší bod 227 m n. m.

Obyvateľstvo

Počet obyvateľov obce je 244 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bebrava (potok)

Bebrava je potok na území okresu Krupina, je to pravostranný prítok Krupinice s dĺžkou 12 km.

Prameň

Pramení v Štiavnických vrchoch na východnom svahu Bukoviny (645,0 m n. m.) v nadmorskej výške cca 542 m n. m.
Andrej Sokolík

Životopis

Študoval na gymnáziu v Banskej Bystrici, v Banskej Štiavnici a v Levoči, kde maturoval roku 1868, v roku 1868-1871 poslucháč teológie v Prešove, 1872-1873 v Bazileji, 1900 absolvoval št. knihovnícky kurz v Budapešti. Pôsobil sprvu ako vychovávateľ, neskôr profesor stredných škôl na viacerých miestach Slovenska. Vynikajúci pedagóg, najmä vo výučbe slovenského pravopisu, predseda učiteľského spolku v Turci. Agilný účastník slovenského spolkového života. Herec a režisér Slovenského spevokolu v Martine (1878-1903), prvý tajomník Matice slovenskej, jej kustód a knihovník, spoluiniciátor postavenia budovy Národného domu i prvej budovy Slovenského národného múzea v Martine. Autor subjektívnej ľúbostnej a prírodnej lyriky a pesimisticky ladených veršov. Prispieval do almanachov a sám vydavateľ a redaktor detského časopisu Včelka (1881-1883). Prekladal z nemčiny a ruštiny.
Beaujeu-Saint-Vallier-Pierrejux-et-Quitteur

Poloha

Obec má rozlohu 35,12 km². Najvyšší bod je položený 252 m n. m. a najnižší bod 189 m n. m.

Obyvateľstvo

Počet obyvateľov obce je 1 008 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pečiarka poľná

Slovenské názvy

Odborný názov znie pečiarka poľná . Staršie odborné názvy sú: šampiňón poľný, šampiňón obyčajný , šampiňón pečiarka . Ešte staršie odborné názvy, teda odborné názvy zhruba do 30. rokov 20. storočia sú: pečiarka, pečierka, pečarka, pečárka, pečírka; pečiarka polnia; pažitník, pažitnica; pečerica, zemianka, uhelka, cigáňka, majovka, tanečníce; žampion, šampion.      
Nárečové resp. ľudové názvy sú: pečiarka, pečarka, pečárka, pešärka, pešiarka, pečírka, pečirka, pažitník, pažitnica, pečiatka, pičurka, petifrka, lajniak, lajnáčka, strništierka, scernoška, pasenčorka, biela huba (na pečenie), holubkyňa, malinga (a májska pečiarka ). Hovorové a nárečové sú názvy šampiňón a odvodené tvary - uvedené sú v článku šampiňón. Zriedkavý je nárečový tvar šajpánka. Tieto názvy sa však môžu vzťahovať aj na pečiarku ovčiu alebo na celý rod Agaricus alebo aj na rod hnojník  a pod. (porov. aj článok pečiarka).

Staršia systematika

V minulosti u niektorých autorov druh pečiarka poľná zahŕňal aj dnešný samostatný druh pečiarka dvojvýtrusná (Agaricus bisporus; vrátane pečiarky záhradnej  - Agaricus hortensis), a prípadne aj niektorý alebo viacero z týchto dnešných samostatných druhov: pečiarka ovčia (Agaricus arvensis), pečiarka obyčajná (Agaricus bitorquis), pečiarka hájová (Agaricus sylvicola), pečiarka Romagnesiho (Agaricus bresadolanus), pečiarka smradľavá (Agaricus bernardii), Agaricus moellerianus, Agaricus cupreobrunneus, Agaricus termitum a Agaricus capellianus

Výskyt

Pečiarka poľná rastie v severnom aj južnom miernom pásme od mája do novembra na poliach, lúkach, na kompostoch, v priekopách pri cestách a podobne.

Opis

Klobúk je za mladi takmer guľovitý, biely, neskôr polguľovito vyklenutý, v dospelosti až plochý a žltkastý, na povrchu hodvábne vláknitý či vláknito šupinatý, prípadne hnedo šupinkatý alebo hnedým. Má priemer 5-12 cm. Jeho okraj je najprv podvinutý, neskôr ostrý s útržkovitými zvyškami čiastočného vela. Lupene sú pomerne vysoké a husté, voľné, za mladi ružkovkasté, neskôr hnedočervenkasté a nakoniec  tmavohnedé až hnedočierne; sú 3-10 mmm široké. Hlúbik je valcovitý, 3-10 cm vysoký a 2-4 cm hrubý, na báze niekedy trochu zhrubnutý a na konci zahrotený, plný, biely, v dospelosti naspodku hnedastý; v jeho hornej tretine je potrhaný biely tenko blanitý prsteň, ktorý čoskoro mizne. Dužina je pevná, mäsitá, biela, na vzduchu mierne ružovejúca; má príjemnú vôňu a chuť. Výtrusný prach je purpurovohnedý až čiernohnedý, výtrusy sú hladké, vajcovito elipsovité, červenohnedé. 
Okrem zámeny s rôznymi inými jedlými druhmi z rodu pečiarka (Agaricus), sú možné zámeny s jedovatými druhmi pečiarka páchnuca (Agaricus xanthodermus), muchotrávka končistá (Amanita virosa), muchotrávka biela (Amanita verna) a s bielymi druhmi z rodu strmuľka (Clitocybe).

Využitie

Pečiarka poľná je známa jedlá huba, jedna z najchutnejších voľne rastúcich pečiarok. Je vhodná ako prísada k mäsitým jedlám alebo je vhodná do polievok.
Contigny

Poloha

Contigny má rozlohu 17,93 km². Najvyšší bod je položený 307 m n. m. a najnižší bod 221 m n. m.

Obyvateľstvo

Contigny má 608 obyvateľov (2009).
Graf vývoja obyvateľstva:
Zdroje: INSEE